בדצמבר 2021, הוועדה לתשתיות לאומיות אישרה את מתווה התוכנית למנהור מסילות הרכבת בחיפה ("תת"ל 65/ב"). על פי תוכנית זאת שתי מסילות הרכבת הקיימות ועוד שתיים חדשות ייבנו במנהרה שתעבור מצומת פז שבמזרח העיר ותגיע עד לחוף הכרמל, תחנת הרכבת מרכז השמונה תבוטל, ותחנת "בית המכס" (כנראה בשם תחנת "קריית הממשלה") תבנה במקומה.
אגדת דשא (סדרת טלוויזיה)
אגדת דשא היא סדרת דרמה ישראלית שנכתבה על ידי גל פרידמן ובוימה בידי עופר ויצמן. היא עלתה לשידור בערוץ 10 בדצמבר 2006. העונה השנייה עלתה באפריל 2007.
עלילה.
הסדרה עוסקת בניהולה של קבוצת כדורגל ובתככים שעולים בין חברי הקבוצה וההנהלה. עינת (דניאלה וירצר) היא אשת עסקים נחשבת ומצליחה שיורשת את קבוצת הכדורגל של אביה שנפטר ומחליטה לסגור אותה. שחקני הקבוצה אינם רוצים שהקבוצה תיסגר ומחליטים לנסות למנוע זאת. דמות מרכזית נוספת בסדרה היא דמותו של אסי (סמי הורי), כדורגלן העומד על סף פרישה. אסי שותף ליוזמת השחקנים למנוע את סגירת הקבוצה.
לעינת יש חבר בשם שחר (נבו קמחי), עורך דין מצליח העובד איתה.
עינת מתלבטת אם להכניס משקיע שימנע את סגירת הקבוצה, ושחר מתנגד לכך בגלל אסי, ששכב פעם עם עינת.
עונה ראשונה (פרקים 1 - 13).
עינת היא ברוקרית נחשבת שגרה בדירה בתל אביב עם חברה שחר, עו"ד שעובד איתה. הסדרה מתחילה לאחר מותו הפתאומי של אביה, איתו לא הייתה בקשר מאז ילדותה. עינת יורשת מאביה קבוצת כדורגל כושלת וכאשת עסקים מחושבת, ועל מנת להרחיק מחייה כל קשר לעבר הכואב, מחליטה עינת לפרק את הקבוצה. הירושה הופכת את חייה של עינת ומאלצת אותה להתמודד עם הגברים בחייה. אלה כוללים בעיקר את שחר ואת אסי, שחקן הקבוצה העומד על סף פרישה. אסי, ערס באופיו, נאבק יחד עם שחקני הקבוצה כדי למנוע את סגירתה. לקראת סוף העונה מחליטה עינת לא לסגור את הקבוצה.
עונה שנייה (פרקים 14 - 26).
בפתח העונה השנייה מחפשת עינת משקיע לקבוצת הכדורגל שלה. היא מבקשת משחר להשקיע, אבל הוא מסרב כי הוא גילה שעינת בגדה בו עם אסי, שחקן הקבוצה. עם הגילוי שחר מנתק איתה את הקשר אך לבסוף הם משלימים.
שחר נשוי, ומגיע לרבנות להתגרש כדי שיוכל להתחתן עם עינת. ברגע האחרון הוא מחליט שאשתו הנוכחית היא היחידה שמבינה אותו והיא האישה הטובה ביותר ומבטל את הגירושין. שחר נפרד מעינת והחתונה שלהם מבוטלת.
באמצע העונה הראשונה פגש אסי את תמי (גלית גיאת), אם חד הורית לילד בן 6. השניים מכירים בדייט, יוצאים יחד ובמהלך העונה השנייה עוברים לגור ביחד. אסי מציע לתמי להתחתן איתו והיא מסכימה.
תמי מגלה שאסי התנשק עם עינת וכאשר היא שואלת אותו אם הוא מאוהב בה הוא אומר לה שלא. תמי אינה מאמינה לו והולכת לשאול את עינת. גם עינת אומרת לה שהיא לא מאוהבת באסי, אך תמי מחליטה בכל זאת לבטל את החתונה שלה ושל אסי. בהמשך היא מתחרטת ושניהם ממשיכים בהכנות לחתונה.
בפרק האחרון בעונה עינת מודה שהיא אוהבת את אסי אך אסי מתחתן עם תמי.
סטיבן שפילברג
תחנת הרכבת לב המפרץ מזרח
טוסטר
מיכל קופר-קרן
מיכל קופר-קרן (נולדה ב-2 במאי 1965) היא תסריטאית ויוצרת טלוויזיה ישראלית.
ביוגרפיה.
גדלה בירושלים ולמדה בתיכון ליד האוניברסיטה. שירתה בצבא ביחידה 8200. סיימה ב-1990 בהצטיינות תואר ראשון בספרות ותולדות האמנות מ-Empire State College - SUNY. סיימה תואר שני בקולנוע מאוניברסיטת ניו יורק (NYU) ב-1994 עם ציון לשבח על בימוי וכתיבה. שני הסרטים הקצרים שכתבה וביימה במסגרת לימודי הקולנוע ב-NYU, שודרו בערוץ 4 (בריטניה), וכן בערוצים מקומיים בקנדה ובניו יורק.
קופר-קרן היא היוצרת והתסריטאית הראשית של סדרת המתח "מיוחדת" של כאן חינוכית שעלתה לשידור ב-3 ביולי 2022 וכן של סדרת ההרפתקאות "ספיידרז" של הוט, ששידורה החל בערוץ "טין ניק" במרץ 2020, בשיתוף ניקלודיאון העולמי, ואשר שודרה בדיבוב ב־170 מדינות. קרדיטים נוספים של מיכל הם: תסריטאית ראשית ויוצרת שותפה של "בת השוטר", סדרת מתח בת 40 פרקים לערוץ טין ניק שעלתה לשידור ביס באוקטובר 2020; יוצרת ותסריטאית של שלוש העונות של סדרת הנוער "כדברא" של ערוץ ניקלודיאון ששודרה בשנים 2017–2019. הסדרה נמכרה לHBO אירופה וכן לבלגיה, צרפת ופולין, ואף זכתה בפרס סדרת הנוער הטובה בפרסי האקדמיה לטלוויזיה; יוצרת ותסריטאית של סדרות ערוץ דיסני ישראל "כוכב הצפון" ו"יומני החופש הגדול" ששודרו גם בערוצי דיסני בעולם. הסדרה כוכב הצפון קיבלה גם רימייק בריטי שנקרא THE LODGE ששודר בערוץ דיסני בארצות הברית; תסריטאית של הסדרה הקומית "הצרות שלי עם נשים" בערוץ 10 ושל העונה השלישית של סדרת הילדים "האי" ששודרה בהוט; יוצרת ותסריטאית של הסדרה "אולי הפעם" ששודרה בערוץ yes ישראלי. אחת מיוצרות "ראש גדול", ששודרה ב-yes ובערוץ הילדים. קופר-קרן כתבה את התסריט לדרמת הטלוויזיה "המכתב שהגיע בזמן" ששודרה בערוץ 3 בכבלים, אותה גם ביימה, ואת הדרמה "שתי דקות מפראדיס" ששודרה בערוץ 3 ובערוץ 2. כתבה וערכה תסריטים של עשרות פרקים לסדרות הטלוויזיה "לחיי האהבה" (ערוץ 3), "אהבה מעבר לפינה" (ערוץ 2), "חלומות נעורים" (ערוץ 3), "ספי" (קשת), "זבנג" (קשת) ו"טיפול נמרץ" (טלעד). ביימה ויצרה את סרט התעודה "כלניות", בשיתוף ניר טויב, עבור הרשות השנייה. הסרט שודר בערוץ 2 ובערוץ 10. יצרה את המגזין "חידושים במדע הישראלי" עבור ערוץ נשיונל ג'אוגרפיק ששודר בכל העולם ואת סרט התעודה "Mira, le mere de Pondicherry", עבור ערוץ +canal הצרפתי.
תחנת הרכבת מודיעין – מרכז
תחנת הרכבת מודיעין – מרכז היא תחנת נוסעים של רכבת ישראל המשרתת את העיר מודיעין-מכבים-רעות והיישובים הסובבים אותה. התחנה ממוקמת בקצה מסילת מודיעין - ענבה. תחנת "מודיעין מרכז" היא תחנת הרכבת התת-קרקעית הראשונה בישראל. שטחה הוא כ-7,000 מטר רבוע, ורציפיה ממוקמים כ-15 מטרים מתחת לפני האדמה. תחנת "מודיעין מרכז" הייתה תחנת הרכבת הגדולה בישראל ממועד פתיחתה ועד פתיחת תחנת הרכבת ירושלים – יצחק נבון.
היסטוריה.
תכנון קו הרכבת למודיעין החל בשנות ה-90 של המאה ה-20 עם הקמת העיר. ב-1997 הודיעו משרדי האוצר והתשתיות כי נשקלת האפשרות שהקו יופרט, יוקם ויופעל על ידי יזם פרטי, אך ההחלטה לא יצאה לפועל. בשנת 2000 החלה עיריית מודיעין לקדם את תכנון התחנה באזור מרכז העסקים הראשי של העיר כתחנת הקצה של הקו, במטרה שהוא יפתח בשנת 2004. המרכז להקמת הקו פורסם בספטמבר 2002, החברות טר-ארמה ודניה סיבוס זכו במכרזים להקמת תשתית המסילה ובאוקטובר 2003 זכתה חברת שפיר הנדסה במכרז להקמת התחנה בעלות של 155 מיליון שקל. תחנת מודיעין מרכז נפתחה ב-1 באפריל 2008.
בשנת 2021 ותחילת 2022 התבצעו בתחנה עבודות להצבת תשתית חשמול בתחנה, תשתית זו מאפשרת לציוד נייד חשמלי לנסוע בתחנה. עם סיום העבודות התחנה היא אחת מ-11 תחנות רכבת בארץ המחוברות לתשתית החשמול וב-31 במרץ 2022 התחיל לפעול ממנה קו פרברי אל תחנת הרכבת ירושלים - נבון דרך קשת מודיעין.
מבנה התחנה.
לתחנה שלושה מפלסים עיקריים:
בתחנה ארבע מסילות התוחמות שני רציפים באורך 250 מטר. היציאה מהתחנה אפשרית משני צדדיה באמצעות מעבר תת-קרקעי.
במפלס אולם הנוסעים ישנה מבואה מסחרית אשר אינה פעילה ונועדה לקשר את התחנה לתחנה המרכזית של מודיעין. הכנה זו בוצעה בעת בניית התחנה.
בתחנה זו הותקנה מערכת הזנה חשמלית עילית על ידי חברת SEMI הספרדית ב-2022. המערכת מספקת מתח חילופין של 25 אלף וולט בתדירות של 50 הרץ. המערכת מאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.
שירות הרכבת בתחנה.
פעילות קווי הרכבת בתחנה זו מתקיימת בין השעות 6 בבוקר (בקירוב) ל9 בערב (בקירוב) בימי חול. בסופי שבוע וערבי חג הפעילות מצומצמת לשעות 8 בבוקר ל2 בצהריים (בקירוב) בימי שישי וערבי חג ולשעות 9 בערב ל11 בערב (בקירוב) במוצאי שבת.
ברוב שעות היום יוצאות שתי רכבות בכל שעה לתל אביב ולחיפה והן ממשיכות עד לנהריה. משך זמן הנסיעה לתחנת תל אביב השלום הוא כ-33 דקות ולחיפה מרכז כשעה ו-40 דקות, בחזור משך הנסיעה מתחנת תל אביב השלום הוא כ-40 דקות. בשעות הערב (שבימי חול) יוצאת גרסה מקוצרת של הקו המגיעה עד לתחנת הרצליה, ובסופ"ש וערבי חג יוצאת גרסה מקוצרת נוספת של הקו המגיעה עד לתחנת תל אביב – מרכז.
ב-31 במרץ 2022 נפתח הקו לתחנת הרכבת ירושלים – יצחק נבון שעובר גם דרך תחנת הרכבת פאתי מודיעין הסמוכה. תחנה זו משמשת כתחנת הקצה של קו זה.
קווי אוטובוס העוברים בתחנה.
התחנה ממוקמת בכיכר התחבורה שהיא מוקד התחבורה המרכזי בעיר.
שישה קווים פנימיים במודיעין (50, 53, 54, 56, 58, 59) ומספר קווים אזוריים עוברים דרך הכיכר.
בנוסף התחנה המרכזית של מודיעין גם ממוקמת בכיכר. מהתחנה המרכזית ישנם שני קווים פנימיים (51, 55) וקווי שירות לתל אביב, רמלה, לוד, ראשון לציון, שוהם, רחובות, ירושלים, באר שבע ויישובי יהודה ושומרון.
תוכניות עתידיות.
מסילת 431.
בשנת 2026 צפויה להיפתח מסילת ראשון לציון - מודיעין בין נתיבי כביש 431 לכיוון ראשון לציון ולהוות מסילת רוחב בין ערי דרום גוש דן ממודיעין דרך רמלה, תחנת הרכבת הראשונים ועד תחנת הרכבת ראשון לציון משה דיין. עם סיום הקמת המסילה יחל לפעול קו נוסעים נוסף אשר יתחיל בתחנה זו.
רונית סופר-פרידמן
רונית סופר-פרידמן (נולדה ב-24 באוקטובר 1965) היא תסריטאית ישראלית.
קריירה.
סופר השתתפה בשנת 2001 בכתיבת הטלנובלה "לגעת באושר", וב-2002 בכתיבת הטלנובלה "לחיי האהבה" ששודרה בערוץ 3.